Крајем септембра 1944. године водила је борбе са четницима у Бељини, Лисовићу и Бождаревцу, када је разбила четничке Грочанску и Липовичку бригаду, а у октобру је учествовала у борбама за ослобођење Београда. Потом је била упућена на Сремски фронт, где је у новембру водила борбе против Немаца код Манђелоса и Маторе шуме. Крајем месеца упућена је на одмор у Београд, а од краја децембра поновно се налазила на Сремском фронту. Због претрпљених губитака на фронту расформирана је 7. марта 1945. године.